
LİZİNOPRİL      5 mq; 10 mq tabletlər 
LISINOPRIL     

Beynəlxalq patentləşdirilməmiş adı: Lisinopril 
Tərkibi
Təsiredici maddə:   1 tabletin tərkibində 5 mq və 10 mq lizinopril vardır. 
Köməkçi maddələr: kartof nişastası, mikrokristallik sellüloza, stearin turşusu, povidon, laktoza 
                                monohidrat. 

Təsviri 
Yumru, yastı-silindrik, itiqıraqlı və xətli ağ rəngli tabletlər. 5 mq dozalı tabletlərin üzərinə “5” həkk olunmuşdur. 

Farmakoterapevtik qrupu 
Renin-angiotenzin sisteminə təsir göstərən dərman preparatları. Angiotenzincevirici fermentin inhibitorları. 

ATC kodu: C09AA03. 

Farmakoloji xüsusiyyətləri 
Farmakodinamikası 
AÇF (angiotenzinçevirici ferment) inhibitoru angiotenzin I-dən angiotenzin II-nin əmələ gəlməsini azaldır. Angiotenzin II-nin miqdarının azalması birbaşa olaraq, aldosteronun xaricolmasının azalmasına gətirib çıxarır. Preparat bradikininin parçalanmasını aşağı salır və prostaqlandinlərin sintezini artırır. Ümumi periferik damar müqavimətini, arterial təzyiqi (AT), yüklənməönü, ağciyər arteriyalarında təzyiqi aşağı salır, xroniki ürək çatışmazlığından əziyyət çəkən pasiyentlərdə qanın dəqiqəlik həcminin artmasına və miokardın yüklənmələrə qarşı tolerantlığının yüksəlməsinə səbəb olur. Venalarla müqayisədə, arteriyaları daha çox genişləndirir. Preparatın bəzi effektləri toxumaların renin-angiotenzin sistemlərinə təsiri ilə izah edilir. Uzun müddət ərzində istifadə edildikdə, preparat miokardın və rezistiv tipli arteriya divarlarının hipertrofiyasının azalmasına səbəb olur. İşemiyaya məruz qalmış miokardın qanla təchizatını yaxşılaşdırır. 
Bundan əlavə, preparatın effektinin davametmə müddəti dozadan da asılıdır. Təsiri 1 saatdan sonra başlayır. Maksimal effekt 6-7 saatdan sonra müəyyən edilir. Preparatın təsiri 24 saat müddətində davam edir. Arterial hipertenziya zamanı preparatın effekti, müalicəyə başladıqdan sonra ilk bir neçə gün müddətində qeyd olunur, stabil təsiri isə 1-2 aydan sonra inkişaf edir. 
Xroniki ürək çatışmazlığından əziyyət çəkən pasiyentlərdə Lizinopril preparatı ümumi periferik damar müqavimətini aşağı salaraq, ürəyə yüklənməsonu azaldır, ürək yığılmaları tezliyini yüksəltmədən ürəyin zərbə və dəqiqəlik həcmini artırır, fiziki yüklənməyə qarşı tolerantlığı yüksəldir. 
Bundan əlavə, Lizinopril preparatı yüklənməönü azaldır, kiçik qan dövranında və sağ qulaqcıqda təzyiqin aşağı düşməsinə gətirib çıxarır, miokardın hipertrofiyasının qarşısını alır. 
İki böyük randomizə olunmuş ONTARGET və VA NEPHRON-D tədqiqatlarının gedişində serebrovaskulyar xəstəliklər qeyd olunan və hədəf-orqanların zədələnməsi və ya diabetik nefropatiya ilə müşayiət olunan II tip şəkərli diabetdən əziyyət çəkən pasiyentlərdə AÇF inhibitorlarının və angiotenzin II (ATII) reseptorlarının blokatorlarının kombinasiyada istifadəsi öyrənilmişdir. Həmin tədqiqatlarda preparatın, monoterapiya ilə müqayisədə, pasiyentlərdə böyrək funksiyalarının saxlanılmasına, ürək-damar proseslərinin nəticələrinə və ölüm göstəricilərinə dair əhəmiyyətli fayda aşkar edilməmişdir; bununla belə, bu tədqiqatlar eyni zamanda böyrək funksiyalarının pozğunluqları və hipoteniziyanın baş vermə tezliyinin yüksəlməsi ilə müşayiət olunmuşdur. AÇF inhibitorlarının hamısının oxşar xarakteristikalarını nəzərə alaraq, göstərilən tədqiqatların nəticələrini dərman preparatlarının bütün qrupuna aid etmək olar. 
ALTITUDE tədqiqatında II tip şəkərli diabetdən əziyyət çəkən və böyrək və ya ürək xəstəlikləri qeyd olunan pasiyentlərdə AÇF inhibitoru və ya angiotenzin II reseptorlarının blokatoru ilə aparılan müalicəyə aliskirenin əlavə edilməsi öyrənilmişdir. Mənfi nəticələrin yüksək tezliyi (aliskirendən istifadə edən qrupda ürək-damar hadisələri nəticəsində ölümün və insultun baş vermə riski) ilə əlaqəli bu tədqiqat vaxtından əvvəl dayandırılmışdır. Bundan əlavə, tədqiqatda həmçinin, aliskirendən istifadə edən qrupda arzuolunmayan effektlərin (hiperkaliemiya, hipotenziya və böyrək funksiyalarının pozulması) inkişaf etmə tezliyinin yüksəlməsi müəyyən edilmişdir.  
Farmakokinetikası  
Sorulması  
Daxilə qəbul edildikdən sonra, lizinopril mədə-bağırsaq traktından sorulur. Qan plazmasında lizinoprilin Cmax (maksimal konsentrasiya) göstəricisi 6-8 saat müddətində əldə edilir. Qida qəbulu preparatın absorbsiyasına təsir göstərmir. Preparatın absorbsiyası orta hesabla 30%, biomənimsənilməsi isə 29% təşkil edir. 
Paylanması 
Preparat qan plazmasının zülalları ilə birləşmir. Dərman preparatını kursluq dozada istifadə etdikdə, lizinoprilin Css (tarazlıq konsentrasiyasının əldə olunma müddəti) göstəricisi 3 gündən sonra müəyyən edilir. Preparatın hematoensefalik və plasentar baryerlərdən keçiricilik qabiliyyəti aşağıdır. 
Metabolizmi 
Orqanizmdə lizinopril biotransformasiyaya məruz qalmır. 
Xaric olması 
Preparat dəyişilməmiş halda böyrəklər vasitəsi ilə xaric olunur. Preparatın orqanizmdən yarımxaricolma dövrü 12 saat təşkil edir. 
Xüsusi klinik vəziyyətlərdə preparatın farmakokinetikası 
Böyrək funksiyalarının ağır dərəcəli pozğunluqları qeyd olunan pasiyentlərdə lizinoprilin Cmax və Css göstəricilərinin əldə olunması müddətinin uzanması müşahidə olunmuşdur; göstərilən kateqoriyadan olan pasiyentlərdə preparatın dozalanma rejimini kreatinin klirensi (KK) göstəricilərini nəzərə alaraq, korreksiya etmək lazımdır. 

İstifadəsinə göstərişlər 
- Arterial hipertenziya (o cümlədən simptomatik); 
- xroniki ürək çatışmazlığı (kombinəolunmuş müalicənin tərkibində); 
- kəskin miokard infarktı (ilk 24 saat müddətində kombinəolunmuş müalicənin tərkibində). 
Bundan əlavə, “Farmakodinamikası”, “Əks göstərişlər”, “Xüsusi göstərişlər və ehtiyat tədbirləri” və “Digər dərman vasitələri ilə qarşılıqlı təsiri” bölmələrinə bax. 

Əks göstərişlər 
- Lizinoprilə qarşı hiperhəssaslıq; 
- anamnezdə angionevrotik ödem (dərinin, dərialtı toxumaların və/və ya selikli qişaların övrə ilə müşayiət olunan və ya övrəsiz lokal ödemi), o cümlədən AÇF inhibitorlarının istifadəsi zamanı qeyd olunan; 
- şəkərli diabetdən və ya mülayim/ağır dərəcəli böyrək çatışmazlığından əziyyət çəkən (YFS (yumaqcıq filtrasiyasının sürəti) < 60 ml/dəqiqədə/1,73 m2) pasiyentlərdə aliskirenin və angiotenzinçevirici fermentin inhibitorlarının və ya ATII reseptorlarının blokatorlarının eyni zamanda istifadəsi əks göstərişdir; 
- irsi Kvinke ödemi; 
- 6 yaşa qədər uşaqlar; 
- hamiləlik dövrü; 
- laktasiya dövrü. 
Bundan əlavə, “Farmakoloji xüsusiyyətləri” və “Digər dərman vasitələri ilə qarşılıqlı təsiri” bölmələrinə bax. 

Xüsusi göstərişlər və ehtiyat tədbirləri 
İlgək diuretiklərini yüksək dozalarda istifadə edən ağır dərəcəli ürək çatışmazlığından əziyyət çəkən pasiyentlərdə, hiponatriemiya və ya böyrək funksiyalarının pozğunluqları qeyd olunan pasiyentlərdə simptomatik arterial hipotenziyanın meydana çıxması daha çox ehtimal edilir. Simptomatik hipotenziyanın inkişaf etmə riskinin yüksəlməsi qeyd olunan pasiyentlərdə müalicənin başlanmasına və preparatın dozasının korreksiyasına diqqətlə nəzarət etmək lazımdır. Yuxarıda göstərilən tədbirlər ürəyin işemik xəstəliyindən əziyyət çəkən və ya beyin qan dövranı pozğunluqları qeyd olunan pasiyentlərə aiddir, çünki, həmin pasiyentlərdə arterial təzyiqin həddindən artıq aşağı düşməsi miokard infarktının və ya insultun baş verməsinə gətirib çıxara bilər. 
Lizinopril preparatını təyin etdikdə, xüsusilə, ilk dozanın istifadəsindən sonra nəzərə almaq lazımdır ki, ağır dərəcəli ürək çatışmazlığından əziyyət çəkən pasiyentlərdə bəzi hallarda hipotenziya inkişaf edə bilər. Hipotenziya meydana çıxdığı halda, pasiyenti arxası üstə uzatmaq və zərurət yarandığı halda, 9 mq/ml dozada natrium xlorid məhlulu yeritmək lazımdır. Qısamüddətli hipotenziv reaksiya, adətən, effektiv qan həcmi bərpa olunduqdan sonra və qısamüddətli hipotenziv reaksiya aradan qalxdıqdan sonra, asanlıqla yeridilə bilən  davamlı dozaların istifadəsi üçün əks göstəriş deyildir. 
Kəskin miokard infarktı zamanı arterial hipotenziya. Kəskin miokard infarktı zamanı vazodilatatorların əvvəlcədən istifadəsi ilə əlaqəli davamlı ciddi hemodinamik pozğunluqlar riski mövcud olduğu halda, Lizinopril preparatı ilə müalicəyə başlamaq olmaz. Bu tövsiyə, sistolik arterial təzyiq 100 mm c.s. və ya daha aşağı olan pasiyentlərə və ya kardiogen şok qeyd olunan pasiyentlərə aiddir. Miokard infarktından sonra ilk 3 gün müddətində sistolik təzyiq 120 mm c. s-dən yüksək olmadığı halda, preparatın dozasını aşağı salmaq lazımdır. Sistolik arterial təzyiq göstəricisi 100 mm c.s. və ya daha aşağı olduğu təqdirdə, preparatın müəyyən edilmiş dozalarını 5 mq-a və ya müvəqqəti olaraq 2,5 mq-a qədər aşağı salmaq lazımdır. Lizinopril preparatının istifadəsindən sonra uzunmüddətli arterial hipotenziya (sistolik təzyiqin 1 saatdan artıq müddət ərzində 90 mm c.s-dən aşağı qalması) müşahidə olunarsa, Lizinopril preparatının istifadəsi ilə müalicə dayandırılmalıdır. 
Aortal və mitral qapaqların stenozu/hipertrofik kardiomiopatiya. Digər AÇF inhibitorlarının istifadəsi zamanı olduğu kimi, mitral qapağın stenozu və ya sol mədəcik atımının çətinləşməsi, məsələn, aortal stenoz və ya hipertrofik kardiomiopatiya qeyd olunan pasiyentlərdə Lizinopril preparatı ehtiyatla istifadə edilməlidir. 
Böyrək funksiyalarının pozğunluqları. Böyrək çatışmazlığı zamanı (kreatinin klirensi < 80 ml/dəqiqədə) Lizinopril preparatının başlanğıc dozasını pasiyentin kreatinin klirensinə müvafiq (aşağıda göstərilən cədvələ bax) və daha sonra, pasiyentin müalicəyə cavab reaksiyasından asılı olaraq, korreksiya etmək lazımdır. Həmin pasiyentlərdə qan zərdabında kaliumun səviyyəsinə və kreatinin klirensinə gündəlik nəzarət aparılmalıdır. 
Ürək çatışmazlığından əziyyət çəkən pasiyentlərdə AÇF inhibitorları ilə müalicəyə başladıqdan sonra meydana çıxan hipotenziya, gələcəkdə böyrək funksiyalarının pisləşməsinə gətirib çıxara bilər. Belə hallarda, adətən müvəqqəti xarakter daşıyan kəskin böyrək çatışmazlığının inkişaf etməsi barədə məlumatlar daxil olmuşdur. 
AÇF inhibitorlarından istifadə edən böyrək arteriyalarının ikitərəfli stenozu və ya tək böyrək arteriyasının stenozu qeyd olunan pasiyentlərdə qan zərdabında sidik cövhərinin və kreatininin səviyyələrinin yüksəlməsi müşahidə olunmuşdur ki, bu göstəricilər də adətən, müalicə dayandırıldıqdan sonra normal vəziyyətə qayıtmışdır. Böyrək çatışmazlığından əziyyət çəkən pasiyentlərdə həmin göstəricilərin yüksəlməsi daha tez-tez müşahidə olunmuşdur. Renovaskulyar hipertenziya qeyd olunan pasiyentlərdə ağır dərəcəli arterial hipotenziyanın və böyrək çatışmazlığının inkişaf etmə riski yüksəlir. Belə pasiyentlərin müalicəsini həkim nəzarəti altında, preparatın aşağı dozalarının istifadəsi ilə və dozaları dəqiq müəyyən edərək başlamaq lazımdır. Diuretiklərin istifadəsi nəticəsində yuxarıda göstərilən vəziyyətin ağırlaşma ehtimalını nəzərə alaraq, Lizinopril preparatı ilə müalicənin ilk həftələri müddətində onların istifadəsi dayandırılmalı və böyrək funksiyalarına nəzarət edilməlidir. 
Böyrək damarlarının aşkar xəstəlikləri olmayan arterial hipertenziyadan əziyyət çəkən bəzi pasiyentlərdə Lizinopril preparatının istifadəsi, xüsusilə, diuretiklərin qəbulu fonunda qan zərdabında sidik cövhərinin və kreatininin səviyyələrinin yüksəlməsinə səbəb olur. Həmin dəyişikliklər adətən, əhəmiyyətsiz və müvəqqətidir. Bu effekt, anamnezlərində böyrək çatışmazlığı qeyd olunan pasiyentlərdə daha tez-tez müşahidə edilir. Belə vəziyyətdə ehtimal ki, preparatın dozasının aşağı salınması və/və ya diuretik preparatın və/və ya Lizinopril preparatının istifadəsinin dayandırılması tələb oluna bilər. 
Qan zərdabında kreatininin səviyyəsi > 177 mkmol/l olan və/və ya proteinuriya göstəricisi > 500 mq/sutkada olan böyrək disfunksiyası əlamətləri qeyd olunan pasiyentlərdə miokard infarktının müalicəsi üçün Lizinopril preparatının istifadəsi göstəriş deyildir. Lizinopril ilə müalicə müddətində böyrək çatışmazlığı inkişaf etdiyi halda (qan zərdabında kreatininin konsentrasiyası > 265 mkmol/l olduqda və ya bu göstərici müalicədən əvvəlki səviyyəyə nisbətən 2 dəfə yüksək olduğu halda) həkim Lizinopril preparatının istifadəsinin dayandırılmasının mümkünlüyünü nəzərdən keçirməlidir. 
Hiperhəssaslıq/angionevrotik ödem. Çox nadir hallarda, AÇF inhibitorlarının istifadəsi ilə müalicə qəbul edən pasiyentlərdə üz nahiyəsinin, ətrafların, dodaqların, dilin, səs dəliyinin və/və ya qırtlağın angionevrotik ödemi barədə məlumatlar daxil olmuşdur. Angionevrotik ödem müalicənin istənilən dövründə inkişaf edə bilər. Belə hallarda, preparatın istifadəsini dərhal dayandırmaq, müvafiq müalicəyə başlamaq və simptomların tam aradan qalxmasını təmin etmək məqsədi ilə pasiyenti müşahidə etmək lazımdır. Ödem hətta tənəffüs funksiyalarının pozulmasına gətirib çıxarmayan yalnız dil nahiyəsində inkişaf etdiyi halda belə, pasiyentin vəziyyəti uzunmüddətli müalicə aparılmasını tələb edə bilər, çünki, antihistamin preparatların və QKS-in (qlükokortikosteroidlərin) istifadəsi ilə müalicə kifayət etməyə bilər. 
Hemodializ proseduraları qəbul edən pasiyentlərdə anafilaktik reaksiyalar 
Yüksəkaxarlı dializ membranlarının (məsələn, AN 69) istifadəsi ilə hemodializ proseduraları qəbul edən və eyni zamanda  AÇF inhibitorlarının istifadəsi ilə müalicə olunan pasiyentlərdə anafilaktik reaksiyalar barədə məlumatlar daxil olmuşdur. Həmin pasiyentlərə dializ membranlarını diğər növ membranlarla əvəz etmək və ya diğər sinifdən olan antihipertenziv preparatın istifadəsinə keçmək təklif olunmalıdır. 
Desensibilizasiya. Desensibilizasiyaedici müalicə müddətində (məsələn, zarqanadlıların zəhərinə qarşı) AÇF inhibitorlarından istifadə edən pasiyentlərdə davamlı anafilaktoid reaksiyalar inkişaf edə bilər. Həmin pasiyentlərdə, AÇF inhibitorlarının istifadəsinin müvəqqəti dayandırılması yolu ilə bu növ reaksiyaların meydana çıxmasının qarşısını almaq mümkün olmuşdur, lakin, dərman preparatından ehtiyatsız təkrar istifadə etdikdə, bu reaksiyalar yenidən meydana çıxmışdır. 
Qaraciyər çatışmazlığı. Çox nadir hallarda, AÇF inhibitorlarının istifadəsi, xolestatik sarılıqdan başlayan və (bəzi hallarda) ölümlə nəticələnə bilən nekroza qədər sürətlə proqressivləşən sindromla assosiasiya olunmuşdur. Bu sindromun inkişaf mexanizmi müəyyən edilməmişdir. Lizinoprilin istifadəsi müddətində sarılıq və ya qaraciyər fermentlərinin aktivliyinin əhəmiyyətli dərəcədə yüksəlməsi inkişaf edən pasiyentlərdə dərman preparatının istifadəsini dayandırmaq və müvafiq yardım göstərmək lazımdır. 
Neytropeniya/aqranulositoz. AÇF inhibitorlarından istifadə edən pasiyentlərdə neytropeniya/aqranulositoz, trombositopeniya və anemiya halları barədə məlumatlar daxil olmuşdur. Böyrək funksiyaları normal olan pasiyentlərdə və digər ağırlaşdırıcı faktorlar qeyd olunmadığı təqdirdə, neytropeniya nadir hallarda müşahidə olunur. AÇF inhibitorunun istifadəsi dayandırıldıqdan sonra neytropeniya və aqranulositoz adətən, müvəqqəti xarakter daşıyır. Damar kollagenozu olan pasiyentlər və eləcədə, immunosupressiv müalicə qəbul edən, allopurinoldan və ya prokainamiddən istifadə edən pasiyentlər və ya göstərilən ağırlaşdırıcı faktorların kombinasiyası qeyd olunan pasiyentlər, xüsusilə böyrək funksiyalarının pozulması fonunda lizinoprili son dərəcədə ehtiyatla istifadə etməlidirlər. Həmin pasiyentlərə lizinoprildən istifadə etdikdə, qanda leykositlərin miqdarına vaxtaşırı nəzarət etmək tövsiyə olunur; pasiyentlərə hər hansı infeksiya əlamətlərinin olması barədə bildirmələrinin vacib olduğunu izah etmək lazımdır. 
Öskürək. AÇF inhibitorlarından istifadə etdikdən sonra, öskürəyin meydana çıxması mümkündür. Öskürək adətən, qeyri-məhsuldar xarakter daşıyır və müalicə dayandırıldıqdan sonra aradan qalxır. Öskürəyin diferensial diaqnostikası aparıldıqda, AÇF inhibitorlarının təsiri nəticəsində baş verən öskürəyin mövcudluğu nəzərə alınmalıdır. 
Cərrahi müdaxilələr/anesteziya. Ümumi cərrahi müdaxilə və ya arterial hipotenziyanın baş verməsinə səbəb olan preparatların istifadəsi ilə ümumi anesteziya aparılan pasiyentlərdə lizinopril, reninin kompensator sekresiyasından sonra angiotenzin II əmələ gəlməsini blokada edə bilər. Yuxarıda qeyd edilən mexanizm nəticəsində arterial hipotenziya inkişaf etdiyi halda, DEQH-ni (dövr edən qan həcmini) korreksiya etmək lazımdır.
Hiperkaliemiya. Lizinopril də daxil olmaqla, AÇF inhibitorları ilə müalicə qəbul edən pasiyentlərdə qan zərdabında kaliumun səviyyəsinin artması barədə bir neçə məlumat daxil olmuşdur. Böyrək çatışmazlığından, şəkərli diabetdən əziyyət çəkən pasiyentlərdə və ya eyni zamanda kalium tərkibli əlavələrdən, kaliumtutucu diuretiklərdən və ya kalium tərkibli duz əvəzedicilərindən istifadə edən pasiyentlərdə və ya qan zərdabında kaliumun səviyyəsinin yüksəlməsinə səbəb olan digər preparatlardan (məsələn, heparindən) istifadə edən pasiyentlərdə hiperkaliemiyanın inkişaf etmə riski daha yüksəkdir. Yuxarıda qeyd olunan preparatların eyni zamanda istifadəsi məqsədəuyğun hesab edildiyi halda, qan zərdabında kaliumun səviyyəsinə müntəzəm nəzarət etmək tövsiyə edilir. 
Şəkərli diabetdən əziyyət çəkən pasiyentlər. AÇF inhibitorları ilə aparılan müalicənin ilk ayı müddətində peroral diabetəleyhinə preparatlardan və ya insulindən istifadə edən şəkərli diabetdən əziyyət çəkən pasiyentlərdə hərtərəfli qlikemik nəzarət aparılmalıdır. 
Aşağı sıxlıqlı lipoproteinlərin (ASLP) aferezi zamanı meydana çıxan anafilaktoid reaksiyalar. Dekstran sulfatın istifadəsi ilə ASLP-in aferezi zamanı AÇF inhibitorlarının istifadəsi, həyat üçün təhlükəli ola bilən anafilaktik reaksiyaların inkişaf etməsinə gətirib çıxara bilər və bu səbəbdən, hər dəfə aferezdən əvvəl AÇF inhibitorunun istifadəsini müvəqqəti dayandırmaq lazımdır. 
Pasiyentin irq mənsubiyyəti. AÇF inhibitorları, Avropa irqindən olan pasiyentlərlə müqayisədə, tünd dəri rənginə malik olan pasiyentlərdə daha ağır dərəcəli angionevrotik ödemin inkişaf etməsinə səbəb ola bilər. Bundan əlavə, göstərilən qrupdan olan pasiyentlərdə reninin aşağı fraksiyalarının üstünlük təşkil etməsini nəzərə alaraq, lizinoprilin hipotenziv effekti nisbətən zəif ifadə olunur. 
Litium. Litium və lizinopril kombinasiyasının istifadəsi tövsiyə edilmir. 
Renin-angiotenzin-aldosteron sisteminin (RAAS) ikiqat blokadası. Monoterapiya ilə müqayisədə, RAAS-ın ikiqat blokada etməsi hipotoniya, hiperkaliemiya və böyrək funksiyalarının pozulması (kəskin böyrək çatışmazlığı da daxil olmaqla) riskinin yüksəlməsi ilə assosiasiya olunur. AÇF inhibitorlarının, ATIIRB-nin və ya aliskirenin birlikdə istifadəsi ilə RAAS-ın ikiqat blokada etməsi heç bir pasiyentə, xüsusilə də diabetik nefropatiya qeyd olunan pasiyentlərə tövsiyə edilə bilməz. 
Ayrı-ayrı hallarda, AÇF inhibitorlarının və ya ATIIRB-nin eyni zamanda istifadəsi üçün mütləq göstəriş olduğu təqdirdə, mütəxəssisin hərtərəfli müşahidəsi və böyrək funksiyalarının, su-elektrolit balansının və arterial təzyiqin monitorinqinin aparılması tələb olunur. Bu həmçinin, ürək çatışmazlığından əziyyət çəkən pasiyentlərdə AÇF inhibitorlarına əlavə müalicə vasitəsi şəklində kandesartanın və ya valsartanın təyin edilməsinə də aiddir. Digər adekvat müalicənin aparılmasına baxmayaraq, xroniki ürək çatışmazlığının sürəkli simptomları müşahidə olunan xroniki ürək çatışmazlığından əziyyət çəkən aldosteronun antaqonistlərinə (spironolaktona) qarşı dözümsüzlük qeyd olunan pasiyentlərdə RAAS-ın ikiqat blokadası, mütəxəssisin diqqətli müşahidəsi və böyrək funksiyalarının, su-elektrolit balansının və arterial təzyiqin mütləq monitorinqinin aparılması altında mümkündür. 
Yaşlı pasiyentlərdə istifadəsi 
Lizinopril preparatının eyni bir dozasının istifadəsi nəticəsində qan plazmasında lizinoprilin daha yüksək konsentrasiyası qeyd oluna bilər və bu səbəbdən, yaşlı və gənc pasiyentlər arasında lizinopril tərkibli preparatların antihipertenziv təsirində fərqlərin aşkar edilməməsinə baxmayaraq, qeyd olunan vəziyyətdə dozanın seçilməsində xüsusilə ehtiyatlı olmaq tələb olunur. Yaşı 65-dən yuxarı olan pasiyentlərdə lizinoprili 2,5 mq/sutkada dozada istifadə etmək və eləcədə, AT-in və böyrək funksiyalarının monitorinqini aparmaq tövsiyə olunur. 
Uşaqlarda istifadəsi 
6 yaşdan kiçik uşaqlarda preparatın istifadəsi əks göstərişdir. 

Digər dərman vasitələri ilə qarşılıqlı təsiri 
Diuretiklər
Preparatı diuretiklərlə eyni zamanda istifadə etdikdə, AT-in kəskin aşağı düşməsi ehtimal edilir; digər hipotenziv preparatlarla istifadə edildikdə – additiv təsir müşahidə olunur (kombinəolunmuş müalicə zamanı ehtiyatlı olmaq lazımdır). 
Kalium preparatları, kaliumtutucu  diuretiklər
Preparatı kaliumtutucu  diuretiklərlə (məsələn, spironolaktonla, triamterenlə, amiloridlə), kalium preparatları, kalium tərkibli duz əvəzediciləri və BFMQƏ (bioloji fəallığa malik qida əlavələri) ilə eyni zamanda istifadə etdikdə, xüsusilə, böyrək funksiyalarının pozğunluqları qeyd olunan pasiyentlərdə hiperkaliemiyanın inkişaf etməsi ehtimal edilir. Göstərilən kombinasiyaların istifadəsi müddətində qanda kaliumun səviyyəsinə və böyrək funksiyalarına müntəzəm nəzarət etmək tələb olunur. 
Litium
Litiumun və AÇF inhibitorlarının eyni zamanda istifadəsi müddətində qan zərdabında litiumun konsentrasiyalarının və toksikliyinin müvəqqəti yüksəlməsi qeydə alınmışdır. AÇF inhibitorları ilə birlikdə tiazid diuretiklərin eyni zamanda istifadəsi, litiumun toksiklik riskinin əlavə yüksəlməsinə səbəb ola bilər. Lizinoprilin və litiumun eyni zamanda istifadəsi tövsiyə olunmur, lakin, göstərilən kombinasiyanın istifadəsi üçün zərurət yarandığı halda, qan zərdabında litiumun miqdarının diqqətli monitorinqinin aparılması tələb olunur. 
Qeyri-steroid iltihabəleyhinə preparatlar (QSİƏP), o cümlədən 3 q/sutkada dozada asetilsalisil turşusu daxil olmaqla
AÇF inhibitorlarını qeyri-steroid iltihabəleyhinə preparatlarla (məsələn, iltihabəleyhinə dozalanma rejimində asetilsalisil turşusu, SOG-2 (siklooksigenaza-2) fermentinin inhibitorları və qeyri-selektiv QSİƏP) eyni zamanda istifadə etdikdə, antihipertenziv effektin zəifləməsi qeyd oluna bilər. AÇF inhibitorlarının və QSİƏP-in eyni zamanda istifadəsi, kəskin böyrək çatışmazlığı ehtimalı və eləcədə, xüsusilə, böyrək funksiyalarının pozğunluqları qeyd olunan pasiyentlərdə qan zərdabında kaliumun konsentrasiyasının yüksəlməsi də daxil olmaqla, böyrək funksiyalarının pisləşməsi riskinin yüksəlməsinə gətirib çıxara bilər. Göstərilən effektlər adətən, müvəqqəti xarakter daşıyır. AÇF inhibitorlarının və QSİƏP-in kombinasiyalarını, xüsusilə, yaşlı pasiyentlərdə ehtiyatla istifadə etmək lazımdır. Pasiyentlərdə adekvat su balansının saxlanılması təmin edilməlidir və müalicə kursu aparıldıqdan sonra, böyrək funksiyaları yoxlanılmalıdır. 
Qızıl preparatları
AÇF inhibitorlarının və inyeksiya şəklində təyin edilən qızıl preparatlarının eyni zamanda istifadəsi müddətində nitratabənzər reaksiyaların (vazodilatasiya simptomları, o cümlədən çox ağır dərəcəli ola bilən qan axınları, ürəkbulanma və hipotenziya) tez-tez meydana çıxması mümkündür. 
Digər antihipertenziv preparatlar
Göstərilən preparatların eyni zamanda istifadəsi, lizinoprilin hipotenziv təsirinin güclənməsinə səbəb ola bilər. 
Preparatın nitroqliserinlə və digər nitratlarla və ya digər vazodilatatorlarla eyni zamanda istifadəsi, arterial təzyiqin daha cox aşağı düşməsinə gətirib çıxara bilər. 
Trisiklik antidepressantlar/neyroleptiklər/anestetiklər
Müəyyən anestetiklərin, trisiklik antidepressantların və neyroleptiklərin AÇF inhibitorları ilə eyni zamanda istifadəsi, arterial təzyiqin davamlı aşağı düşməsinə gətirib çıxara bilər. 
Simpatomimetiklər
Simpatomimetiklərin istifadəsi nəticəsində AÇF inhibitorlarının antihipertenziv effekti aşağı düşə bilər. 
Diabetəleyhinə preparatlar
Epidemioloji tədqiqatlarda göstərilmişdir ki, AÇF inhibitorlarının və diabetəleyhinə preparatların (insulinin, peroral hipoqlikemik preparatların) eyni zamanda istifadəsi, sonuncuların hipoqlikemik təsirinin güclənməsinə səbəb ola bilər ki, bu da hipoqlikemiyanın inkişaf etmə riski ilə müşayiət olunur. Kombinəolunmuş müalicənin ilk həftələri müddətində və böyrək çatışmazlığından əziyyət çəkən pasiyentlərdə göstərilən effektin meydana çıxma ehtimalı daha yüksəkdir. 
Asetilsalisil turşusu, trombolitiklər, β-blokatorlar və nitratlar
Lizinopril preparatının asetilsalisil turşusu ilə (antiaqreqant effekti təmin edən dozalanmalarda), trombolitiklərlə, β-blokatorlarla və/və ya nitratlarla eyni zamanda istifadəsi mümkündür. 
Renin-angiotenzin-aldosteron sisteminin (RAAS) ikiqat blokadası
Mövcud məlumatlara əsasən, heç bir pasiyentdə, xüsusilə, diabetik nefropatiya qeyd olunan pasiyentlərdə AÇF inhibitorlarının, ATII reseptorlarının blokatorlarının (ATIIRB) və ya aliskirenin eyni zamanda istifadəsi ilə RAAS-ın ikiqat blokadasının aparılması tövsiyə olunmur. 
Şəkərli diabetdən və ya mülayim/ağır dərəcəli böyrək çatışmazlığından əziyyət çəkən (YFS < 60 ml/dəqiqədə/1,73 m2) pasiyentlərdə aliskirenin və AÇF inhibitorlarının və ya ATIIR blokatorlarının eyni zamanda istifadəsi əks göstərişdir.  
Ayrı-ayrı hallarda, AÇF inhibitorlarının və ya ATIIR blokatorlarının eyni zamanda istifadəsi üçün mütləq göstəriş olduğu təqdirdə, mütəxəssisin hərtərəfli müşahidəsi və böyrək funksiyalarının, su-elektrolit balansının və arterial təzyiqin monitorinqinin aparılması tələb olunur. 

Hamiləlik və laktasiya dövründə istifadəsi 
Hamiləlik və laktasiya (ana südü ilə qidalanma) dövründə lizinoprilin istifadəsi əks göstərişdir. 
Hamiləlik dövrünün II və III trimestrlərində dərman preparatının istifadəsi amniotik mayenin miqdarının azalmasına, anuriya və arterial hipotenziya təzahürlərinin meydana çıxmasına və döldə kəllə sümüklərinin formalaşmasının pozulmasına gətirib çıxara bilər. 

Nəqliyyat vasitəsini və digər potensial təhlükəli mexanizmləri idarəetmə qabiliyyətinə təsiri 
Xüsusilə müalicənin əvvəlində başgicəllənmənin meydana çıxmasını nəzərə alaraq, müalicə müddətində nəqliyyat vasitəsini idarə etməkdən və yüksək diqqət konsentrasiyası və sürətli psixomotor reaksiyalar tələb edən, potensial təhlükəli digər fəaliyyət növləri ilə məşğul olmaqdan çəkinmək lazımdır. 

İstifadə qaydası və dozası 
Lizinoprili peroral yolla, sutkada 1 dəfə günün təxminən eyni vaxtında istifadə etmək tövsiyə olunur. Qida qəbulu lizinopril tabletlərinin absorbsiyasına heç bir təsir göstərmir. Preparatın dozası, pasiyentin reaksiyasından və arterial təzyiq göstəricisindən asılı olaraq, fərdi qaydada müəyyən edilməlidir. 
Arterial hipertenziya 
Lizinopril monoterapiya şəklində və digər antihipertenziv preparatlarla kombinasiyada istifadə edilə bilər. Bundan əlavə, “Farmakodinamikası”, “Əks göstərişlər”, “Xüsusi göstərişlər və ehtiyat tədbirləri” və “Digər dərman vasitələri ilə qarşılıqlı təsiri” bölmələrinə bax. 
Preparatın başlanğıc dozası. Arterial hipertenziyadan əziyyət çəkən pasiyentlər üçün preparatın tövsiyə olunan başlanğıc dozası 10 mq təşkil edir. 
Çox aktiv renin-angiotenzin-aldosteron sisteminə malik olan pasiyentlərdə (xüsusilə, renovaskulyar hipertenziyalı pasiyentlər, orqanizmindən duzun xaricolması yüksək olan pasiyentlər və/və ya hüceyrəarası mayenin həcmi aşağı olan pasiyentlər, ürək çatışmazlığı və ya ağır dərəcəli hipertenziya qeyd olunan pasiyentlər) preparatın başlanğıc dozasının istifadəsindən sonra arterial təzyiqin əhəmiyyətli dərəcədə aşağı düşməsi qeyd oluna bilər. Həmin pasiyentlər üçün preparatın tövsiyə olunan dozası 2,5-5 mq təşkil edir və müalicə bilavasitə həkim nəzarəti altında başlanmalıdır. Bundan əlavə, böyrək çatışmazlığı zamanı preparatın başlanğıc dozasının aşağı salınması tövsiyə olunur (aşağıda göstərilən cədvələ bax). 
Preparatın dəstəkləyici dozası. Preparatın istifadə üçün adətən tövsiyə edilən dəstəkləyici dozası sutkada 1 dəfə 20 mq təşkil edir. Göstərilən dozanın istifadəsi 2-4 həftə müddətində istənilən terapevtik effektin əldə olunmasını təmin etmədiyi halda, dozanı artırmaq olar. Preparatın maksimal sutkalıq dozası 80 mq təşkil edir. 
6-16 yaşlı uşaqlarda arterial hipertenziyanın müalicəsi 
Preparatın tövsiyə olunan başlanğıc dozası bədən kütləsi 20 kq-dan < 50 kq-a qədər olan pasiyentlər üçün gündə 2,5 mq və bədən kütləsi ≥ 50 kq olan pasiyentlər üçün gündə 5 mq təşkil edir. Bədən kütləsi 20 kq-dan < 50 kq-a qədər olan uşaqlar üçün preparatın dozalanması 20 mq maksimal sutkalıq dozaya qədər və bədən kütləsi ≥ 50 kq olan pasiyentlər üçün 40 mq maksimal sutkalıq dozaya qədər artırılaraq, fərdi şəkildə seçilməlidir. Uşaqlarda 0,61 mq/kq-dan (40 mq-dan) artıq dozanın istifadəsi barədə heç bir məlumat yoxdur. Böyrək funksiyaları zəif olan uşaqlarda preparatın daha aşağı başlanğıc dozasının istifadəsi və preparatın qəbulu arasında zaman intervalının uzadılması tələb olunur. 
Diuretik preparatlardan istifadə edən pasiyentlər 
Lizinopril preparatı ilə müalicəyə başladıqdan sonra, simptomatik hipotenziya meydana çıxa bilər. Bu hal, Lizinopril preparatı ilə müalicə müddətində diuretiklərdən istifadə edən pasiyentlərdə daha çox ehtimal edilir. Duzun orqanizmdən yüksək xaricolması və/və ya hüceyrəarası mayenin həcminin azalması ehtimalını nəzərə alaraq, həmin pasiyentlər dərman preparatını ehtiyatla istifadə etməlidirlər. İmkan olduğu halda, Lizinopril preparatı ilə müalicəyə başlamazdan 2-3 gün əvvəl diuretiklərin istifadəsi dayandırılmalıdır. Diuretiklərlə müalicəni dayandırmaq imkanı olmayan arterial hipertenziyadan əziyyət çəkən pasiyentlərdə müalicəni 5 mq dozanın istifadəsi ilə başlamaq lazımdır. Böyrək funksiyalarına və qan zərdabında kaliumun səviyyəsinə nəzarət edilməlidir. Lizinopril preparatının növbəti dozalarını pasiyentin arterial təzyiqinin reaksiyası göstəricilərinə müvafiq seçmək lazımdır. Zərurət yarandığı halda, diuretiklərlə müalicəni təkrar başlamaq olar. 
Böyrək çatışmazlığından əziyyət çəkən pasiyentlər üçün preparatın dozalanması aşağıdakı cədvəldə göstərildiyi kimi, KK göstəricilərinə əsaslanmalıdır.
Cədvəl. Böyrək çatışmazlığından əziyyət çəkən pasiyentlər üçün preparatın dozasının seçilməsi.

	Kreatinin klirensi
	Başlanğıc doza 

	< 10 (ml/dəqiqədə) 
(dializ proseduraları qəbul edən pasiyentlər də daxil olmaqla)
	2,5 mq* 

	10 – 30 (ml/dəqiqədə) 
	2,5 – 5 mq

	31 – 80 (ml/dəqiqədə)
	5 – 10 mq 


* – preparatın dozalanması və/və ya istifadə tezliyi arterial təzyiqin reaksiyası göstəricilərinə əsasən hesablanmalıdır. 
Preparatın dozasını arterial təzyiq normalaşana qədər və ya sutkada 40 mq maksimal doza əldə olunana qədər tədricən artırmaq olar. 
Xroniki ürək çatışmazlığı  
Simptomatik ürək çatışmazlığından əziyyət çəkən pasiyentlərdə Lizinopril preparatını diuretiklərlə, üskükotu preparatları ilə və ya β-adrenoblokatorlarla aparılan terapiyaya köməkçi müalicə vasitəsi şəklində istifadə etmək lazımdır. Lizinopril preparatı ilə müalicəni sutkada 1 dəfə 2,5 mq dozanın istifadəsi ilə başlamaq olar və preparatın arterial təzyiqə birincili effektini aşkar etmək məqsədi ilə müalicə, həkim nəzarəti altında aparılmalıdır. 
Lizinopril preparatının dozalanması aşağıda göstərildiyi kimi artırılmalıdır: 
- dozanı 10 mq-dan çox olmamaq şərti ilə artırmaq; 
- dozanın artırılması arasında zaman intervalı 2 həftədən az olmamalıdır; 
- pasiyent tərəfindən yaxşı qəbul edilən sutkada 1 dəfə maksimum 35 mq olan yüksək dozaya qədər. 
Preparatın dozasının seçilməsi hər bir pasiyentin klinik reaksiyasına əsaslanmalıdır. 
Lizinopril ilə müalicəyə başlamazdan əvvəl simptomatik hipotenziyanın yüksək riski qeyd olunan pasiyentlərin, məsələn, hiponatriemiya ilə müşayiət olunan və ya hiponatriemiya qeyd olunmadan orqanizmdən duzun xaricolması yüksək olan pasiyentlərin, hipovolemiyalı pasiyentlərin və ya diuretiklərlə intensiv müalicə kursu qəbul edən pasiyentlərin vəziyyətlərini mümkün qədər yaxşılaşdırmaq lazımdır. 
Kəskin miokard infarktı  
Vəziyyətdən asılı olaraq, pasiyent tövsiyə olunan standart müalicə kursu qəbul etməlidir – məsələn, trombolitiklərlə, aspirinlə və β-adrenoreseptorların blokatorları ilə müalicə. Bunlarla yanaşı, nitroqliserindən də istifadə etmək olar (o cümlədən transdermal yolla). 
Preparatın başlanğıc dozası (keçirilmiş miokard infarktından sonra ilk 3 gün müddətində) 
Lizinoprilin istifadəsi ilə müalicəni ilk simptomlar meydana çıxdıqdan sonra 24 saat müddətində başlamaq olar. Sistolik AT göstəricisi 100 mm c.s.-dən aşağı olduğu halda, müalicəyə başlamaq olmaz. Peroral yolla qəbul edilən lizinoprilin başlanğıc dozası 5 mq təşkil edir və gələcəkdə preparat 24 saatdan sonra 5 mq, 48 saatdan sonra 10 mq və gündəlik 10 mq dozada istifadə edilməlidir. Sistolik təzyiq 120 mm c.s.-dən yuxarı olmayan pasiyentlərin müalicəsini başlamazdan əvvəl və müalicə müddətində, miokard infarktından sonra ilk 3 gün müddətində preparatı aşağı – 2,5 mq dozanın istifadəsindən başlamaq lazımdır. 
Böyrək çatışmazlığı zamanı (kreatinin klirensi < 80 ml/dəqiqədə) lizinoprilin başlanğıc dozası pasiyentin kreatinin klirensinə müvafiq seçilməlidir (cədvələ bax). 
Preparatın dəstəkləyici dozası. Preparatın tövsiyə edilən dəstəkləyici dozası sutkada 1 dəfə 10 mq təşkil edir. Arterial hipotenziya (sistolik təzyiq 100 mm c.s.-dən aşağı) meydana çıxdığı halda, preparatın dəstəkləyici dozası 5 mq-dan artıq olmamalıdır və zərurət yarandıqda, göstərilən dozanı 2,5 mq-a qədər aşağı salmaq olar. Lizinopril preparatının istifadəsindən sonra uzunmüddətli arterial hipotenziya (sistolik təzyiqin 1 saatdan artıq müddət ərzində 90 mm c.s.-dən aşağı qalması) müşahidə olunarsa, Lizinopril preparatının istifadəsi ilə müalicəni dayandırmaq lazımdır. Müalicənin 6 həftə müddətində aparılması və daha sonra pasiyentin vəziyyətinin təkrar qiymətləndirilməsi tövsiyə olunur. Ürək çatışmazlığı simptomları qeyd olunan pasiyentlər müalicəni gələcəkdə də davam etdirməlidirlər. 
Yaşlı pasiyentlər 
Klinik tədqiqatlarda dərman preparatının effektivliyinin və təhlükəsizliyinin yaşla əlaqəli dəyişməsi aşkar edilməmişdir. 
Bununla belə, müəyyən yaş dövrünün böyrək funksiyalarının aşağı düşməsi ilə assosiasiya olunmasını nəzərə alaraq, lizinoprilin başlanğıc dozasını yuxarıdakı cədvəldə qeyd olunan göstərişlərə müvafiq seçmək lazımdır. Sonra preparatın dozası pasiyentin reaksiyasına və arterial təzyiqinə müvafiq seçilməlidir. 

Əlavə təsirləri 
Digər AÇF inhibitorlarının istifadəsi zamanı olduğu kimi, Lizinopril preparatından istifadə etdikdə də bir sıra əlavə effektlər meydana çıxa bilər ki, bunların da baş vermə tezliyi aşağıda göstərildiyi kimi təsnif olunur: çox tez-tez (1/10), tez-tez (1/100, <1/10), bəzən (1/1000, <1/100), nadir hallarda (1/10000, <1/1000), çox nadir hallarda (<1/10000), məlum deyil (əldə olunan məlumatlar əsasında qiymətləndirilməsi mümkün deyil). 
Qan və limfa sistemində baş verən pozğunluqlar: nadir hallarda – hemoqlobinin miqdarının azalması, hematokrit göstəricisinin aşağı düşməsi; çox nadir hallarda – sümük iliyi funksiyalarının tormozlanması, anemiya, trombositopeniya, leykopeniya, neytropeniya, aqranulositoz, hemolitik anemiya, limfoadenopatiya, autoimmun xəstəliklər. 
Qidalanmada və metabolizmdə baş verən pozğunluqlar: çox nadir hallarda – hipoqlikemiya. 
Sinir sistemində və psixikada baş verən pozğunluqlar: tez-tez – başgicəllənmə, baş ağrısı; bəzən – əhval ruhiyyənin dəyişməsi, paresteziyalar, başgicəllənmə, dadbilmə qabiliyyətinin pozulması, yuxu pozğunluqları; nadir hallarda – şüurun dumanlanması, qoxubilmə qabiliyyətinin pozulması; məlum deyil – depressiya simptomları, şüurun itməsi. 
Ürək-damar sistemində baş verən pozğunluqlar: tez-tez – ortostatik effektlər, o cümlədən hipotenziya; bəzən – miokard infarktı və ya serebrovaskulyar pozğunluqlar, yüksək risk qeyd olunan pasiyentlərdə ikincili hipotenziyanın inkişaf etməsi ehtimalı mövcuddur, ürək çırpınması hissi, taxikardiya, Reyno sindromu. 
Tənəffüs sistemində və döş qəfəsi orqanlarında baş verən pozğunluqlar: tez-tez – öskürək; bəzən – rinit; çox nadir hallarda – bronxospazm, sinusit, allergik alveolit/eozinofil pnevmoniya. 
Mədə-bağırsaq sistemində baş verən pozğunluqlar: tez-tez –diareya, qusma; bəzən – ürəkbulanma, qarın nahiyəsində ağrı, dispepsiya; nadir hallarda – ağızda quruluq; çox nadir hallarda – pankreatit, bağırsaq angioödeması, hepatosellülyar və ya xolestatik hepatit, sarılıq və qaraciyər çatışmazlığı. 
Dəridə və dərialtı toxumalarda baş verən pozğunluqlar: bəzən – dərinin qızarması, qaşınma, yüksək həssaslıq/angionevrotik ödem (üz nahiyəsinin, dodaqların, dilin, udlağın və/və ya qırtlağın ödemi); nadir hallarda – övrə, alopesiya, psoriaz; çox nadir hallarda – tər ifrazının yüksəlməsi, qovuqca, toksik epidermal nekroliz, Stivens-Conson sindromu, multiform eritema, dərinin psevdolimfoması. Aşağıda göstərilən simptomlardan birini və ya bir neçəsini əhatə edən simptomokompleks barədə məlumatlar mövcuddur: qızdırma, vaskulit, mialgiya, artralgiya/artrit, antinuklear antiçisimlər, EÇS-in (eritrositlərin çökmə sürətinin) yüksəlməsi, eozinofiliya və leykositoz, dəri üzərində səpgilər, dərinin fotohəssaslığı və digər dəri təzahürləri. 
Böyrəklərdə və sidik-ifrazat yollarında baş verən pozğunluqlar: tez-tez – böyrək disfunksiyası; nadir hallarda – uremiya, böyrək çatışmazlığı; çox nadir hallarda – oliquriya/anuriya. 
Endokrin sistemdə baş verən pozğunluqlar: məlum deyil – antidiuretik hormonun qeyri-adekvat sekresiyası. 
Reproduktiv sistemdə və süd vəzilərində baş verən pozğunluqlar: bəzən – impotensiya; nadir hallarda – ginekomastiya. 
Ümumi pozğunluqlar və yeridilmə nahiyəsində qeyd olunan dəyişikliklər: bəzən – yorğunluq, asteniya. 
Laborator tədqiqatların nəticələri: bəzən – qanda sidik cövhərinin səviyyəsinin yüksəlməsi, zərdab kreatininin səviyyəsinin yüksəlməsi, qaraciyər fermentlərinin aktivliyinin yüksəlməsi, hiperkaliemiya; nadir hallarda – zərdab bilirubininin səviyyəsinin yüksəlməsi, hiponatriemiya. 

Doza həddinin aşılması 
Simptomları: arterial hipotenziya, sirkulyator şok, bradikardiya, su-elektrolit balansı pozğunluqları, böyrək çatışmazlığı, hiperventilyasiya, taxikardiya, ürək çırpınmasının güclənməsi, başgicəllənmə, narahatlıq və öskürək. 
Müalicəsi: duz tərkibli məhlulların vena daxilinə yeridilməsi. Arterial hipotenziya meydana çıxdığı hallarda, pasiyenti horizontal (üfüqi) vəziyyətdə yerləşdirmək lazımdır. Mümkün olduğu təqdirdə, angiotenzin II və I və ya katexolaminlər yeridilə bilər. Preparat az müddət əvvəl istifadə olunduğu halda, lizinoprilin orqanizmdən xaric edilməsi istiqamətində tədbirlər aparılmalıdır (məsələn, qusma törətmək, mədəni yumaq, absorbentlərdən və natrium sulfatdan istifadə etmək lazımdır). Müalicəyə qarşı davamlı bradikardiya müşahidə olunduğu halda, kardiostimulyatorun istifadəsi göstərişdir. Həyati əhəmiyyətli orqanların göstəricilərinə, elektrolitlərin konsentrasiyasına və qan zərdabında kreatininin səviyyəsinə tez-tez nəzarət etmək lazımdır. 
Lizinopril orqanizmdən hemodializ vasitəsi ilə xaric edilə bilər və bu zaman, yüksək keçiricilik qabiliyyətinə malik poliakrilnitrilnatrium-2-metilosulfonat membranlarının (məsələn, AN 69) istifadəsindən çəkinmək lazımdır. 

Buraxılış forması 
10 tablet PVX və alüminium folqa örtüklü konturlu-yuvalı qablaşmada. 2, 3 və ya 6 konturlu-yuvalı qablaşma içlik vərəqə ilə birlikdə karton qutuya qablaşdırılır. 

Saxlanma şəraiti
25°C-dən yuxarı olmayan temperaturda, işıqdan və nəmdən qorunan və uşaqların əli çatmayan yerdə saxlamaq lazımdır.

Yararlılıq müddəti 
2 il. 
Yararlılıq müddəti bitdikdən sonra istifadə etmək olmaz. 

Aptekdən buraxılma şərti 
Resept əsasında buraxılır. 

İstehsalçı/Qeydiyyat vəsiqəsinin sahibi
“Borisov Dərman Preparatları Müəssisəsi” ASC, Belarus Respublikası

Minsk vilayəti, Borisov şəh., Çapayev küç., 64.
Tel./faks: +375 (177) 735612, 731156.
